จิตรกรรมสมัยฟื้นฟูศิลปวิทยาแบบดัตช์และเฟลมิช

จิตรกรรมสมัยฟื้นฟูศิลปวิทยาแบบดัตช์และเฟลมิช (Dutch and Flemish Renaissance painting) เป็นจิตรกรรมของคริสต์ศตวรรษที่ 16 เป็นศิลปะที่โต้ตอบศิลปะสมัยฟื้นฟูศิลปวิทยาแบบอิตาลีของกลุ่มประเทศแผ่นดินต่ำ ศิลปินกลุ่มนี้ที่เริ่มจากจิตรกรจริตนิยมแอนต์เวิร์ป และฮีเยโรนีมึส โบส เมื่อต้นคริสต์ศตวรรษจนถึงปลายสมัยจิตรกรจริตนิยม เช่น ฟรันส์ โฟลริส (Frans Floris) และกาเริล ฟัน มันเดอร์ (Karel van Mander) ในตอนปลาย ซึ่งเป็นศิลปะที่วิวัฒนาการมาจากการเขียนแบบใหม่ในอิตาลีและงานเขียนแบบท้องถิ่นของจิตรกรสมัยเนเธอร์แลนด์เริ่มแรก แอนต์เวิร์ปกลายเป็นเมืองศูนย์กลางของศิลปะในบริเวณนั้น จิตรกรหลายคนทำงานให้กับราชสำนักในยุโรปรวมทั้งฮีเยโรนีมึส โบส ผู้ที่มีลักษณะการเขียนที่เป็นที่เลื่องลือ, ยัน มาบูซ (Jan Mabuse), มาร์เติน ฟัน เฮมสแกร์ก (Maarten van Heemskerck), ฟรันส์ โฟลริส (Frans Floris) ต่างก็มีบทบาทในการนำแบบการวาดของอิตาลีเข้ามาผสมกับลักษณะการเขียนของตนเอง
นอกจากนั้นจิตรกรดัตช์และเฟลมิชก็ยังมีบทบาทในการริเริ่มหัวข้อการวาดใหม่ เช่น จิตรกรรมภูมิทัศน์ จิตรกรรมชีวิตประจำวัน ตัวอย่างเช่นงานเขียนของโยอาคิม ปาตีนีร์ (Joachim Patinir) ที่มีบทบาทสำคัญในการวิวัฒนาการการเขียนจิตรกรรมภูมิทัศน์ ขณะเดียวกับที่ปีเตอร์ เบรอเคิล (ผู้พ่อ) และปีเตอร์ อาร์ตเซิน (Pieter Aertsen) ช่วยทำให้จิตรกรรมชีวิตประจำวันเป็นที่นิยมกันอย่างแพร่หลาย

**วิวัฒนาการ**
อิทธิพลของสมัยฟื้นฟูศิลปวิทยาในอิตาลีเริ่มปรากฏในจิตรกรรมเนเธอร์แลนด์เริ่มแรก ราว ค.ศ. 1500 แต่ก็ยังลักษณะการเขียนเดิมอยู่เป็นอันมาก ลัทธิจริตนิยมแบบแอนต์เวิร์ปเป็นคำที่ใช้เรียกจิตรกรที่แสดงอิทธิพลของงานเขียนอิตาลี แต่โดยทั่วไปแล้วยังคงเขียนในลักษณะและหัวเรื่องของจิตรกรสำคัญ ๆ ก่อนหน้านั้นของเนเธอร์แลนด์เอง ฮีเยโรนีมึส โบส เป็นศิลปินที่ไม่เหมือนผู้ใด งานของเขามีลักษณะแปลก เต็มไปด้วยภาพจินตนาการที่นอกกรอบของเหตุผลและยากที่จะตีความหมาย แต่ที่น่าประหลาดใจคือมีลักษณะราวกับเป็นศิลปะสมัยใหม่ที่เขียนเกี่ยวกับโลกของความฝันที่มีความเกี่ยวพันกับศิลปะกอทิกมากกว่าที่จะเป็นลักษณะของศิลปะสมัยฟื้นฟูศิลปวิทยาแบบอิตาลี แต่ภาพพิมพ์จากเวนิสในช่วงเดียวกันก็มีลักษณะบางส่วนที่คล้ายกับงานของโบส จิตรกรยุคโรมันนิยม (Romanism) เป็นจิตรกรกลุ่มต่อมาที่รับอิทธิพลจากอิตาลีอย่างเต็มที่
ไฟล์:Bruegel,_Pieter_de_Oude_-_De_val_van_icarus_-_hi_res.jpg|thumb|200px|left|"ภูมิทัศน์และอิคารัสปีกหัก‎" (Landscape with the Fall of Icarus) ปัจจุบันเชื่อกันว่าเป็นงานเลียนแบบปีเตอร์ เบรอเคิล (ผู้พ่อ)
หลังจากปี ค.ศ. 1550 จิตรกรดัตช์และเฟลมิชก็เริ่มแสดงความสนใจในความงามธรรมชาติมากขึ้น ซึ่งนำไปสู่ลักษณะการเขียนที่รวมปัจจัยบางอย่างของศิลปะสมัยฟื้นฟูศิลปวิทยา แต่ก็เป็นลักษณะที่ต่างจากศิลปะสมัยฟื้นฟูศิลปวิทยาที่สละสลวยและเบาของอิตาลี
และเป็นการปูทางโดยตรงไปสู่งานของจิตรกรเฟลมิชและดัตช์สมัยบาโรกคนสำคัญ ๆ เป็นงานในหัวข้อภูมิทัศน์ ภาพนิ่ง และภาพชีวิตประจำวัน.
วิวัฒนาการนี้จะเห็นได้จากงานของโยอาคิม ปาตีนีร์ และปีเตอร์ อาร์ตเซิน แต่จิตรกรที่สำคัญที่สุดเห็นจะเป็นปีเตอร์ เบรอเคิล (ผู้พ่อ) ผู้มีชื่อเสียงในการวาดภาพธรรมชาติและชีวิตประจำวัน ผู้เลือกที่จะวาดภาพชาวบ้านแทนที่จะวาดเจ้าขุนมูลนาย
"ภูมิทัศน์และอิคารัสปีกหัก‎" ที่ปัจจุบันเชื่อกันว่าเป็นงานเลียนแบบของเบรอเคิล แม้ว่าจะเป็นงานที่ไม่เหมือนงานของผู้ใดรวมลักษณะการเขียนหลายอย่างของสมัยฟื้นฟูศิลปวิทยาตอนเหนือ และเป็นนัยที่แสดงความสนใจใตหัวข้อการวาดของตำนานโบราณ (ตำนานเกี่ยวกับเทพอิคารัส) แต่อิคารัสในภาพนี้ซ่อนอยู่ในฉากหลัง ตัวเอกของภาพคือธรรมชาติและผู้ที่เด่นที่สุดในภาพคือชาวนาผู้ที่มิได้มองขึ้นไปดูเมื่ออิคารัสตกจากฟ้า ซึ่งเป็นลักษณะของการต่อต้านวีรบุรุษ น่าขัน และบางครั้งก็อัปลักษณ์

**จิตรกร==	
ไฟล์:Hieronymus Bosch - The Garden of Earthly Delights - Hell.jpg|thumb|150px|right|"นรก" แผงขวาจากภาพแผง "สวนสำราญ" (The Garden of Earthly Delights) โดย ฮีเยโรนีมึส โบส
ไฟล์:Janvanscorel.jpg|right|thumb|150px|"Cornelis Aerentsz van der Dussen" โดยยัน ฟัน สโกเริล (Jan van Scorel) (ราว ค.ศ. 1535)- ปีเตอร์ อาร์ตเซิน (Pieter Aertsen) - ซีโมน เบนิง (Simon Bening)- ฮีเยโรนีมึส โบส (Hieronymus Bosch)- ปีเตอร์ เบรอเคิล (ผู้พ่อ) (Pieter Brueghel the Elder)- ปีเตอร์ เบรอเคิล (ผู้ลูก) (Pieter Brueghel the Younger)- โยส ฟัน เกลเฟอ (Joos van Cleve)- ปีเตอร์ ฟัน อาลสต์ (Pieter van Aelst) - ฮีเยโรนีมึส โกกซ์ (Hieronymus Cockx) - กอร์แนย์ เดอ ลียง (Corneille de Lyon)- ฮันส์ อีเวิร์ท (Hans Eworth)	- ฟรันส์ โฟลริส (Frans Floris) - มาร์เติน ฟัน เฮมสแกร์ก (Maarten van Heemskerck) - กาเตรีนา ฟัน เฮเมิสเซิน (Catarina van Hemessen)- ยัน ซันเดิร์ส ฟัน เฮเมิสเซิน (Jan Sanders van Hemessen)- อาดรียาน อีเซินบรันต์ (Adriaen Isenbrant)- ยัน มาบูซ (Jan Mabuse) - อันโตนิส มอร์ (Anthonis Mor)	- ลือกัส ฟัน ไลเดิน (Lucas van Leyden)- ลัมเบิร์ต โลมบาร์ด (Lambert Lombard)- กวินเติน มัตไซส์ (Quentin Matsys)  - ยัน โมสตาร์ต (Jan Mostaert)  - แบร์นาร์ด ฟัน ออร์ลีย์ (Bernard van Orley) 	  	 	- โยอาคิม ปาตีนีร์ (Joachim Patinir)- ฟรันส์ ปูร์บึส (ผู้พ่อ) (Frans Pourbus the Elder)- ปีเตอร์ ปูร์บึส (Pieter Pourbus)	- ยัน โปรโฟสต์ (Jan Provoost)- มารีนึส ฟัน ไรเมอร์สวาเลอ (Marinus van Reymerswaele)- ยัน ฟัน สโกเริล (Jan van Scorel) 	 - เลฟีนา เตร์ลิงก์ (Levina Teerlinc)- ยาโกบ ฟัน อือแตร็คต์ (Jacob van Utrecht)

**อ้างอิง**

**ระเบียงภาพ**
ไฟล์:Hieronymus Bosch 051.jpg|"นักเล่นกล"ราวปี ค.ศ. 1475-1480ฮีเยโรนีมึส โบส   
ไฟล์:Thetriumphofdeath.jpg|"ชัยชนะแห่งความตาย"ปีเตอร์ เบรอเคิล (ผู้พ่อ)  
ไฟล์:Maryofguise1.jpg|"ภาพเหมือนของมารีแห่งกีซ"กอร์แนย์ เดอ ลียง   
ไฟล์:Lucas van Leyden 005.jpg|"เล่นหมากรุก"ต้นคริสต์ศตวรรษที่ 16ลือกัส ฟัน ไลเดิน 
ไฟล์:Bernaerd van Orley 006.jpg|"โทมนัสกับร่างพระเยซู"ต้นคริสต์ศตวรรษที่ 16แบร์นาร์ด ฟัน ออร์ลีย์    
หมวดหมู่:ศิลปะตะวันตก
หมวดหมู่:จิตรกรรม
หมวดหมู่:ศิลปะดัตช์